Poznámky si odpíšte do zošita zo slovenského jazyka a naučte sa to!

**Opis pracovnej činnosti (dynamický opis)**

Opis pracovnej činnosti je meniaci sa, vyvíjajúci sa opis. Je to opis dejov, procesov či činností, ktoré sa opakujú. V opise pracovnej činnosti vysvetľujeme v časovej postupnosti čiastkové pracovné úkony, ktoré treba vykonať pri realizácii nejakého diela, napr. *sadenie stromčekov, návod na obsluhu prístroja, recept na prípravu jedla, zhotovenie výrobku*. Poradie opisovaných častí je záväzné (nemôžeme ho zmeniť). V opise pracovnej činnosti sú dôležité **slovesá**. Používajú sa zvyčajne *v 1. os. pl. prítomného času*alebo *v 2. os. pl. rozkazovacieho spôsobu.* Opis pracovnej činnosti je typickým **dynamickým opisom**.

**Charakteristické znaky:**

- časová postupnosť jednotlivých činností

- je to opakovateľná činnosť

- v závere je jasný výsledok činnosti

- prevládajú plnovýznamové činnostné slovesá

- text je písaný v 1.osobe plurálu prítomného času oznamovacieho spôsobu ( odrežeme, namaľujeme...) alebo v 2.osobe plurálu rozkazovacieho spôsobu ( odrežte ! , namaľujte ! )

**Kompozícia:**

Opis pracovného postupu sa najčastejšie skladá z dvoch častí:

1.vymenovanie materiálu a nástrojov potrebných pri práci

2. opis postupu jednotlivých úkonov, činností

**Spisovný jazyk a nárečia**

Slovenčina je náš národný jazyk (spoločný jazyk všetkých Slovákov), ktorý tvoria spisovný jazyk a všetky nárečia.

Z hľadiska spisovnosti slov členíme slovnú zásobu na **spisovné** a **nespisovné** slová**.**

*Spisovné* slová môžeme používať v úradoch, v knihách, v škole, v písomnom vyjadrení.*Nespisovné* slová môžeme používať v súkromnom vyjadrení.

**Spisovné slová** – používajú sa v oficiálnom verejnom dorozumievaní (v tlači, rozhlase, televízii, v školách, v úradoch): *dáždnik, cesta, auto.* Spisovný variant slovenského jazyka je *kodifikovaný (uzákonený)* a presne opísaný v kodifikačných príručkách. Je záväzný pre príslušníkov celého slovenského národa.

**Nespisovné slová** sú: ***a, nárečové*** – používajú sa v niektorom nárečí: *dražka, sadzena, mléko*. Nárečie je svojrázna reč ľudu istého kraja. Je to útvar národného jazyka, ktorý sa používa na určitom zemepisnom území Slovenska v bežnej súkromnej komunikácii. Slovenské nárečia sa doteraz dedia z generácie na generáciu v ústnej podobe. Členia sa podľa oblastí na tri základné skupiny: **západoslovenské, stredoslovenské a východoslovenské**. Okrem nich sú tu oblasti ovplyvnené jazykom susedných krajín (sivé maďarčinou, hnedé ukrajinčinou, zelené sú goralské nárečia ovplyvnené poľštinou). Nárečia nie sú kodifikované – sú nespisovné.

Každé z nárečí má osobitosti v hláskosloví, slovnej zásobe, v tvorení slov aj v gramatike.

Zvláštnosti nárečí sú zachytené v **Atlase slovenského jazyka**. Existuje aj Slovník slovenských nárečí. Je celonárodným slovníkom, ktorý okrem iného spracúva slovnú zásobu slovenských miestnych nárečí. Nárečia (dialekty) skúma vedný odbor jazykovedy **dialektológia**.

Východoslovenské nárečia -  **Spiš, Šariš, Zemplín**

Stredoslovenské nárečia - **Liptov, Orava, Turiec, Zvolen.**

Západoslovenské nárečia - **Bratislava, Nitra, Trnava**

***b, slangové slová*** – používajú sa v súkromnom styku skupiny ľudí s rovnakým zamestnaním, záľubami (žiaci, študenti, športovci, umelci): *učka, slovina, dostať guľu.*



**a) Západoslovenské nárečia**

Západoslovenské nárečia sú rozšírené v trenčianskej, nitrianskej, trnavskej, myjavskej oblasti a v ďalších regiónoch.

20. Hornotrenčianske nárečia

21. Dolnotrenčianske nárečie

22. Považské nárečie

23. Stredonitrianske nárečia

24. Dolnonitrianske nárečia

25. Nárečia trnavského okolia

26. Záhorské nárečie

**b) Stredoslovenské nárečia**

Stredoslovenskými nárečiami sa hovorí v regiónoch Liptov, Orava, Turiec, Tekov, Hont, Novohrad, Gemer a vo zvolenskej oblasti.

10. Liptovské nárečia

11. Oravské nárečia

12. Turčianske nárečie

13. Hornonitrianske nárečia

14. Zvolenské nárečia

15. Tekovské nárečia

16. Hontianske nárečie

17. Novohradské nárečia

18. Gemerské nárečia

**c) Východoslovenské nárečia**

Východoslovenské nárečia možno nájsť v regiónoch Spiš, Šariš, Zemplín a Abov.

30. Spišské nárečia

31. Abovské nárečia

32. Šarišské nárečia

33. Zemplínske nárečie

34. Sotácke nárečia

35. Užské nárečia

36. Oblasť goralských nárečí

37. Oblasť ukrajinských nárečí

38. Nárečovo rôznorodé oblasti

39. Oblasť maďarských nárečí